**Chris Roberts** (født 27. mai 1968) er en amerikansk videospilldesigner, progammerer, filmprodusent og filmregissør. Han er kjent for å ha utviklet *Wing Commander*-serien mens han jobbet hos Origin Systems. Han har siden 2012 jobbet med det folkefinansierte romsimulatorspillet *Star Citizen*.

Biografi
--------

Han er født i Redwood City, California i USA, og vokste opp i Manchester, England. Han gikk på samme skole som datamusikkomponist Martin Galway. Som tenåring programmerte han flere videospill for BBC Micro, inkludert *Stryker’s Run*. Han er gift.

### Origin Systems

Roberts returnerte til USA i 1986. Han skaffet seg jobb hos Origin Systems, hvor han utviklet *Times of Lore*, publisert i 1988. *Wing Commander* ble publisert senere i 1990, og ble godt mottatt. *Wing Commander* (og serien den skapte) ble snart Origins største produkt.

### Digital Anvil

Roberts forlot Origin i 1996 og grunnla Digital Anvil. Studioet jobbet ubemerket i flere år, men fikk en publiseringsavtale med Microsoft. Digital Anvils første ferdige spill var *Starlancer*. Selskapet ble kjøpt av Microsoft kort tid etter denne utgivelsen, og Roberts forlot selskapet.

### Point of No Return Entertainment/Ascendant Pictures

Etter å ha forlatt Digital Anvil grunnla Roberts Point of No Return Entertainment, med planer om å produsere filmer, TV-serier og spill.Imidlertid ble ingen av prosjektene iverksatt. Roberts grunnla Ascendant Pictures i 2002 og var produsent for en del Hollywood-produksjoner, 2004-utgaven av *The Punisher*, *The Jacket* og *Lord of War*.

### Cloud Imperium Games Corporation

I 2011, grunnla Chris Roberts sammen med sin forretningspartner Ortwin Freyermuth Cloud Imperium Games Corporation for å begynne å jobbe på et nytt spill. En teaser nettside for det nye spillet ble lansert 10. september 2012.

Den 10. oktober 2012 lanserte Cloud Imperium Games en crowdfunding-kampanje fra Roberts Space Industries nettside med mål om å samle mellom to og fire millioner dollar for å kunne produsere et romsimulatorspill til PC i en sandkasseform. Spillet skal bygge på spillmotoren Cryengine 3. Det skal integrere en tradisjonell historiemodus kalt Squadron 42 med et online univers-spill kalt *Star Citizen*. på forespørselen fra fans ble en Kickstarter-kampanje lansert 18. oktober 2012 parallelt med Roberts Space Industries nettside. Innen 19. november 2012 hadde de to kampanjene samlet $6 238 563, omtrent 4,1 millioner fra RSI-kampanjen og omtrent 2,1 fra Kickstarter-kampanjen. Dette passerte alle mål kampanjen hadde satt seg, og knuste videospillindustriens folkefinansieringsrekorder, både i penger mottatt og antall backere. Chris Roberts har sagt at hvis minst 23 millioner dollar ble samlet i løpet av kampanjen, ville ingen investorer eller utviklere utenfra være nødvendig. Dette målet ble nådd 18. oktober 2013. I slutten av januar 2015 var det samlet inn over 71 millioner dollar.

I 2013 kunngjorde Chris Roberts at spillet ville bli utviklet i moduler som skulle bli lansert når de var spillbare. Den første, Hangar-modulen, ble lansert 29. august 2013, og lot spilleren interagere med noen skip som var planlagt til spillet. Dog Fighting-modulen ble lansert 3. juni 2014 under navnet Arena Commander og tillot spilling og testing av spillets luftkamp-mekanikk.

Referanser
----------

1. ↑   Social Networks and Archival Context, oppført som Chris Roberts (game developer), SNAC Ark-ID w607044p, besøkt 9. oktober 2017[Hentet fra Wikidata]
2. ↑  «Christopher Roberts». *The New York Times*. Besøkt 31. desember 2011.
3. ↑  Ryan, Vincent. «Star Citizen Smashes Game Crowdfunding Record». THE MITTANI DOT COM. Arkivert fra originalen 4. februar 2013. Besøkt 11. desember 2012.
4. ↑  Makuch, Eddie. «Star Citizen funding passes $23 million». GameSpot. Besøkt 29. november 2013.
5. ↑  «Roberts Space Industries». Roberts Space Industries. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 5. oktober 2014.
6. ↑  «Hangar Module Released». Besøkt 15. juli 2014.
7. ↑  «Arena Commander Launched!». Besøkt 15. juli 2014.

Eksterne lenker
---------------

* (en) Chris Roberts på Internet Movie Database Rediger på Wikidata

* (sv) Chris Roberts i Svensk Filmdatabas Rediger på Wikidata

* (da) Chris Roberts på Filmdatabasen Rediger på Wikidata

* (en) Chris Roberts på AllMovie Rediger på Wikidata

* (en) Chris Roberts hos The Movie Database Rediger på Wikidata
* (en) Chris Roberts på Twitter Rediger på Wikidata

* Chris Roberts på LinkedIn Rediger på Wikidata

Portal: Videospill

|  |  |
| --- | --- |
| Oppslagsverk/autoritetsdata | Geni **·** VIAF **·** LCCN **·** ISNI **·** BNF **·** BNF (data)
 |